open-index/open-wikipedia-markdown huggingface dataset:
Illa Somerset

A **illa Somerset** (en inuktitut *Kuganajuup Qikiqtanga*), é unha das maiores illas do arquipélago ártico canadense, separada uns 2&nbsp;km da península de Boothia polo estreito de Bellot, na rexión de Qikiqtaaluk do territorio de Nunavut. Ten unha superficie de 24.786&nbsp;km² (45ª do mundo e 12ª do Canadá por extensión). Está deshabitada.

## Historia 
Ao redor do ano 1000, a costa norte da illa de Somerset estaba habitada polo pobo thule, como queda demostrado polos ósos de balea, os túneles e ruínas de pedra. A finais de 1848, James Clark Ross, ao mando de dous barcos, arribou a Porto Leopoldo, na costa nordeste para pasar o inverno. En abril do ano seguinte iniciou unha exploración da illa en zorra.

En 1937, o creouse o forte comercial de Fort Ross () pola Compañía da Baía de Hudson no sueste da illa. Pero once anos máis tarde foi pechado por mor das severas condicións do xeo, que o facían antieconómico e de difícil acceso. Isto deixou a illa deshabitada. O almacén tenda e a casa do administrador aínda se usan como refuxio dos inuit de Taloyoak, que acoden a cazar caribús.

Debido ás ruínas, á vida silvestre e ao fácil acceso desde a localidade de Resolute, a costa norte da illa converteuse nun popular destino turístico.

No verán de 2006, a serie "The National" da CBC Television visitou Fort Ross no quebraxeos da Garda Costeira "CCGS Louis S. St-Laurent", nunha serie especial que se centrou no cambio climático.

## Notas
## Véxase tamén
### Bibliografía
### Outros artigos
* Illas Árticas do Canadá

### Ligazóns externas
* CBC.ca In Depth: Northwest Passage 
*Somerset Island (Nunavut) in the Atlas of Canada - Toporama; Natural Resources Canada
Afonso II O Casto

**Afonso II o Casto** é o nome de dous reis diferentes:
***Afonso II de Oviedo**, rei de Galiza e Asturias (c. 762 - 842); 
***Afonso II de Aragón**, rei de Aragón (1154 - 1196).
Eitan Livni

**Ieruham "Eitan" Livni** (en hebreo: ירוחם "איתן" לבני‎), nado en Hrodna (Polonia, actualmente Belarús) en 1919 e finado en Israel o 27 de decembro de 1991, foi un activista do revisionismo sionista, membro do Irgún, e político israelí.

## Traxectoria 
Livni -cuxo alcume *Eitan* significa "forte" en hebreo- naceu na entón cidade polaca de Grodno, e emigrou a Palestina no 1925, con seis anos de idade. No 1938, cando contaba con 19 anos, uniuse ao entón clandestino Irgún, onde serviu coma axente operativo. Destacou na súa actividade a fuga da prisión de Acre, logo de pasar dous anos dos quince aos que fora condenado polas autoridades británicas.

Logo da creación de Israel, foi membro da Asemblea de Herut, onde apoiou as posturas do logo primeiro ministro Menachem Begin. Posteriormente ingresou no Likud, partido co cal ocupou o cargo de deputado na Knesset durante tres lexislaturas consecutivas, do 1973 ao 85.

O seu matrimonio con Sarah Rosenberg, compañeira do Irgún, foi o primeiro que se celebrou en Israel, casando o 15 de maio de 1948 ao día seguinte da declaración de independencia . Froito desa relación naceu a súa filla Tzipora, que despois do falecemento do seu pai comezou a súa andaina na política, chegando a ser presidenta do Kadima no 2008 e candidata por ese partido ao Goberno de Israel.

## Notas 
## Véxase tamén 
### Outros artigos 
* Conflito árabe-israelí
### Ligazóns externas 
* Ficha na Knesset
* Biografía na *Biblioteca virtual xudía*.
Monte Kinyeti

O **Monte Kinyeti** (ou **Kinjeti**) é a montaña máis alta do Sudán do Sur con 3.187 m sobre o nivel do mar.

## Situación 
O Kinyeti forma parte dos Montes Immatong, unha cadea que se levanta no terzo meridional do Sudán do Sur, ficando o Kinyeti moi preto da fronteira con Uganda. As súas coordenadas so: 3º 57' N e 32º 54' L.
Monte Aragats

O **Monte Aragats** (en ) con 4&nbsp;095 m de altitude é o punto máis elevado de Armenia.

## Situación e características 
O Aragats érguese na provincia de Aragatsotn, no noroeste do país e da súa capital Iereván. É un antigo estratovolcán extinto, cunha cima cuádrupla de picos que conforman as beiras do cráter.
No sur da montaña sitúase a importante cidade de Ashtarak, e noutros lados aséntanse vilas e aldeas.

## Usos da montaña 
O monte é un popular destino alpinístico para os montañeiros locais e visitado por turístas nos meses estivais . Nas súas ladeiras levántase o Observatorio Byurakan, ben coñecido, un dos prinicipais observatorios astronómicos mundiais, e a fortaleza Amberd, medieval.

## Lendas 
Segundo unha lenda, Grigor Lusavorich (Gregorio o Iluminador), subiu até o cume do Aragats para rezar, sendo testemuña dunha luz que baixou desde o ceo até a súa persoa. A lenda sostén que a mesma luz é visible hoxe, mais só os elixidos son quen de vela.

## Galería 

Ficheiro:Aragats aerial.jpg|Vista aérea mostrando os catro picos da cima

## Véxase tamén 
### Ligazóns externas 
*  Breve descrición en Cilicia.com 
*  Monet Aragats
Lingua malgaxe

A **lingua malgaxe** pertence ás linguas austronesias que, xunto ao francés, é a lingua cooficial de Madagascar. O malgaxe é o idioma máis falado no país africano, mentres que o francés se emprega nos medios de comunicación e na educación .

miniatura|Unha muller falando malgaxe.

## Notas 
## Véxase tamén 
### Outros artigos 
* Wikipedia en malgaxe

### Ligazóns externas 
* Curso de malgaxe  (en francés)
Préstamos da lingua galega

Un **préstamo lingüístico** da **lingua galega** son elementos lingüísticos que o galego tomou e adaptou doutras linguas.

## Orixe dos préstamos 
***Occitano** (occitanismo): datan do período medieval, cando o occitano era unha importante lingua de cultura. Así moitos dos termos relaciónanse co trobadorismo mais tamén doutros ámbitos: *funil* e *trobador*.
***Francés** (galicismos): a presenza de galicismos no galego é moi antiga e moi notábel no período medieval polos contactos polo Camiño de Santiago ou pola importancia de ordes relixiosas como a de Cluny e posteriormente polo seu *status* de lingua internacional. Son galicismos no galego: *blusa*, *chapeu* ou *cisne*
***Linguas amerindias** (americanismos): xeralmente designan realidades descoñecidas. A súa introdución foi por medio das linguas colonizadoras, o portugués e fundamentalmente o castelán: *canoa* ou *cacique*
***Inglés** (anglicismos): a súa introdución prodúcese cando substitúe o francés como lingua internacional. Os anglicismos pertencen ao campo da informática (*chip*, *rato*, *pen*), dos deportes (*fútbol*).
***Castelán** ou castelanismos: coa incorporación do Reino de Galiza na Coroa de Castela a influencia do castelán no galego irá a máis. Son castelanismos: *guerrilla* ou *bocadillo*. Porén, a diferenza destes préstamos necesarios, moitas das novas palabras viñeron substituír a outra patrimoniais  como *abuelo* no canto de *avó* ou *iglesia* en vez de *igrexa* e que xa non se recollen nos dicionarios como formas válidas, polo que no galego culto xa non poden funcionar como préstamos.
***Catalán**: débense fundamentalmente á presenza de cataláns a partir do século XVIII na nosa industria pesqueira e conserveira. Moitos destes vocábulos son termos pesqueiros como: *bou*, *xávega* ou *remolcar*.
***Latín** e **grego** (cultismos): son as palabras introducidas no galego, cando estaba xa constituída como idioma. A maioría delas entraron a partir do século XV: *capilar*, *cátedra*...

## Véxase tamén
### Outros artigos
*Préstamo lingüístico
*Lista de palabras galegas de orixe celta
*Substratos do galego
*Interferencias da lingua galega
Biblioteca de Catalunya

miniatura|Escaleira da Caritat
A **Biblioteca de Catalunya** é a biblioteca nacional de Cataluña. Creouse en 1907 como biblioteca anexa ao Institut d'Estudis Catalans (IEC). Abriríase ao público no 1914 a decisión da Mancomunidade de Cataluña, con sede no Palau de la Generalitat de Catalunya.

No anos 1931 o concello de Barcelona cedeu os edificios do antigo Hospital de la Santa Creu, un conxunto do século XV, como sede da institución cultural. Actualmente, a Biblioteca comprende unha superficie total de 8820 m², e contén un fondo aproximado de tres millóns de exemplares. A súa sede principal é a do antigo Hospital, pero ten outro edificio na cidade de Barcelona (con algúns servizos técnicos e almacéns) e un almacén en L'Hospitalet de Llobregat.

## Véxase tamén 
### Ligazóns externas 
* Páxina da Biblioteca de Catalunya
Lamelas

Como topónimo **Lamelas** pode referirse a:

;En Galiza:
***Lamelas**, lugar da parroquia de Cedeira, no concello de Cedeira;
***Lamelas**, lugar da parroquia de Teixido, no concello de Cedeira;
***Lamelas**, lugar da parroquia de Veiga, no concello de Culleredo;
***Lamelas**, lugar da parroquia de Vilardecás, no concello de Maceda;
***Lamelas**, lugar da parroquia de Leiro, no concello de Miño;
***Lamelas**, lugar da parroquia de Veiga, no concello de Ortigueira;
***Lamelas**, lugar da parroquia de San Martiño de Ferreiros, no concello de Pol;
***Lamelas**, lugar da parroquia de Baroña, no concello de Porto do Son;
***Lamelas**, lugar da parroquia de Gundivós, no concello de Sober;
***Lamelas**, lugar da parroquia de Trabada, no concello de Trabada;
***Lamelas**, lugar da parroquia de Goiriz, no concello de Vilalba;
***Lamelas**, lugar da parroquia de San Martiño de Lanzós, no concello do Vilalba;
***Lamelas**, lugar da parroquia de Nete, no concello de Vilalba;
***As Lamelas**, lugar da parroquia de Santo André de Logares, no concello da Fonsagrada;
***As Lamelas**, lugar da parroquia de Ousá, no concello de Friol;
***As Lamelas**, lugar da parroquia de Santalla de Agrón, no concello de Melide;
***As Lamelas**, lugar da parroquia de San Fiz de Monfero, no concello de Monfero;
***As Lamelas**, lugar da parroquia de Marrubio, no concello de Montederramo;
***As Lamelas**, lugar da parroquia de Lestedo, no concello de Palas de Rei;
***As Lamelas**, lugar da parroquia do Freixo, no concello das Pontes de García Rodríguez;
***As Lamelas**, lugar da parroquia de Carballido, no concello de Vilalba.

;Fóra de Galiza

;En Portugal
***Lamelas**, freguesía do concello de Santo Tirso;

## Véxase tamén
### Outros artigos
Acordo de Dayton

miniatura|right|300px
O **Acordo Marco Xeral Para a Paz en Bosnia e Hercegovina (AMXPPBH)** coñecido como **Acordos de Dayton** ou **Protocolo de París** refírese a unha serie de acordos acadados na base aérea de Wright-Patterson, en Dayton (Ohio) que suporían a fin da guerra de Bosnia, librada durante os tres anos anteriores.

A conferencia tivo lugar entre o 1 e o 21 de novembro de 1995. Os principais partícipes do tratado foron o presidente serbio Slobodan Milošević, o croata Franjo Tudjman, o bosníaco Alija Izetbegovic, o negociador estadounidense Richard Holbrooke e o xeneral, tamén estadounidense, Wesley Clark. O acordo formal asinouse en París o 14 de decembro de 1995.

## Véxase tamén
### Ligazóns externas 
* Texto completo dos acordos de Dayton  .
* Texto UNESCO
Oficina de Xustificación da Difusión

A **Oficina de Xustificación da Difusión** (**OJD**) é unha empresa fundada o 20 de outubro de 1964 encargada de controlar a tiraxe e difusión de distintos tipos de medios de comunicación en España, entre os que se atopan publicacións impresas (revistas e xornais), e medios de comunicación pola Internet.

## Véxase tamén
### Ligazóns externas 
*Páxina oficial da OJD
Dinara

O **Dinara** é un monte de 1831 m de altitude, situado na fronteira entre Croacia e Bosnia e Hercegovina, e que constitúe a maior elevación do primeiro deses países

## Toponimia 
O seu nome en grego era *Adrian oros*. O seu nome actual cóidase que deriva do dunha antiga tribo de Iliria, que vivía nas abas orientais da montaña. A cadea montañosa dos Alpes dináricos denomínase así polo Dinara. O monte é tamén denominado *Sinjal*, debido a un sinal e un poste xeodésico, que están afincados no cume; esta denominación está bastante popularizada.

## O macizo do Dinara 
O Dinara é en realidade un enorme macizo que se estende desde o paso de Derala (965 m), no noroeste até o paso de Privija (1230 m), que está 20&nbsp;km cara ao sueste, onde comezan os Montes Kamešnica, de xeito que o monte Dinara ten máis de 10&nbsp;km de ancho. As maiores elevacións deste mzacizo son o Troglav (1913 m) e máis o Dinara (1831 m). O pico do Dinara preesnta unha forma que lembra unha xigantesca cabeza humana. Como o resto dos Alpes dináricos, está formado de rocas calcarias, nas que se orixinan fenómenos cársticos. No macizo nacen os ríos Krka e Cetina.

### Clima 
Sito a poucas ducias de quilómetros da costa adriática, o clima da montaña mostra características mediterráneas extrmas, ao non estar o seu territorio suavizadao pola influencia directa do mar. Aínda mais o Dinara marca o límite transicional entre a zona de clima medierráneo, e o máis frío clima interior de carácter montañoso.

## Antropización 
No macizo do Dinara en si, non hai zonas habitadas, e a pegada humana redúcese a pequenas chozas que pertencen aos gandeiros dos vales próximos, como os do río Cetina. Tampouco atrae a montañeiros, que prefiren escalar o pico Ošljak (1706 m). Porén a ladeira suroeste do macizo fornece exxelentes vistas aos viaxeiros da estrada sita no val do fondo, cos seus seis quilómetros de ancho e 1.700 m de altura.

## Medio natural 
O Dinara acolle unha especie endémica de roedor, un ratiño denominado "Dinarski miš" , rato dinárico *Dolomys bogdanovi longipedis*, que foi declarada especie en perigo.

## Véxase tamén
### Ligazóns externas 
*  Información fotográfica e de escalada
Dubrovnik

**Dubrovnik** (en croata pronunciado , **Ragusa** en italiano) é unha cidade costeira da Croacia localizada no extremo sur da Dalmacia, bañada polo Mar Adriático. É un dos balnearios máis importantes do país, tamén é importante como porto e famosas as súas murallas perfectamente conservadas a través do tempo e das guerras e é a capital do condado de Dubrovnik-Neretva. Cunha poboación de 43.770 habitantes (censo de 2001), a maior parte dos seus habitantes é de orixe croata (88,39 %). Pola súa beleza natural e polo que representa para a historia, Dubrovnik é coñecida como "a perla do Adriático".

A cidade é considerada patrimonio da humanidade pola UNESCO. O seu patrón é Brais de Sebaste.

## Na cultura popular 
Dubrovnik é o escenario para representar a cidade ficticia de King's Landing e as localizacións da personaxe de Daenerys Targaryen na serie de televisión da HBO *Game of Thrones*. As localizacións empregadas na rodaxe inclúen a rúa St. Dominic, a illa de Lokrum, os palacios de Knežev dvor e Sponza , Lovrijenac (Forte de St. Lourenzo), o Forte Bokar e a torre Minčeta.

## Notas 
## Véxase tamén 
### Ligazóns externas 
* Páxina oficial de Dubrovnik
Alí Bey

**Domènec Francesc Jordi Badia i Leblich**, nado en Barcelona o 1 de abril 1766 e finado en Damasco en 1818, foi un espía, arabista e aventureiro catalán, coñecido tamén como **Alí Bey el-Abbassi**.

## Traxectoria 
Fillo de Pedro Badía e Catalina Leblich. En 1778 trasladouse a Cuevas de Almanzora (Vera, provincia de Almería) a causa do nomeamento do seu pai como contador de guerra e tesoureiro do partido xudicial de Vera. Alí, comeza a interesarse polo mundo musulmán debido ao ambiente mourisco que predominaba por aquel entón naquela comarca. En 1792 múdase, xunto á súa esposa Mariquita, a Córdoba para desenvolver o seu traballo como Administrador de Rendas de Tabaco. En Córdoba estuda árabe e interésase pola aerostación. Esta última levouno á bancarrota e, en 1793, decide marchar á Corte con toda a súa familia.

No ano 1803, por encargo de Manuel Godoy (Primeiro Ministro de Carlos IV), emprendeu unha longa viaxe por territorios musulmáns, facéndoo camuflado como notable musulmán descendente dos Abbasíes e baixo o nome de "Ali Bey el-Abbasí". As súas viaxes levárono a Marrocos, Alxeria, Libia e diversas rexións do Imperio Otomán (Exipto, Arabia, Siria, Turquía e Grecia), visitando rexións nas que nunca antes estivera un occidental.

En 1808, en plena guerra de independencia despois dunha conversación con Carlos IV que o decepciona profundamente, preséntase a Napoleón para prestarlle os seus servizos. Este desconfía ao comezo, porén máis tarde envíao xunto cunha carta de recomendación ao seu irmán José I.

O 5 de abril de 1810, é nomeado prefecto da cidade de Córdoba por José I, ostentando este cargo por espazo de 15 meses ata o 14 de xullo de 1811.

En 1818, tras cambiar o seu antigo nome polo de "Alí Othman" diríxese a Damasco. Con todo é descuberto polos servizos de intelixencia ingleses que o envelenan.

Home dunha ampla cultura, deixou escrita unha narración das súas viaxes e magníficos debuxos titulada *Viaxes en Marrocos, Trípoli, Chipre, Arabia,Siria e Turquía*, nos que xunto con descricións pormenorizadas das cidades que visitou, plasmou as súas observacións sobre xeografía, botánica, zooloxía, entomoloxía, xeoloxía e meteoroloxía. Un dos episodios máis destacables da súa viaxe é a peregrinación a A Meca, sendo o primeiro europeo en pisar estas rexións e en entrar no santuario da Kaaba.

As súas viaxes foron lidas en toda Europa e promoveron a curiosidade pola cultura islámica. Admirárono, aínda que con certas reticencias, Sir Richard Francis Burton, quen realizou unha proeza semellante, e Alexander von Humboldt.

## Véxase tamén 
### Outros artigos 
* Simón de Rojas Clemente e Rubio

### Ligazóns externas 
* Bibliografía no Semanario Pintoresco Español, 5 de marzo de 1839 .
* Ficha do seu libro de viaxes, na Biblioteca de Catalunya .
Tshabong

miniatura|250px|A cidade de Tshabong

**Tshabong** é unha cidade de Botswana, localizada no distrito de Kgalagadi, no deserto de Kalahari. Segundo o censo de 2001 tiña 6.591 habitantes.
Península de Setúbal

A **península de Setúbal** é unha subrexión estatística portuguesa, parte da Rexión de Lisboa (antiga *Região de Lisboa e Vale do Tejo*), e abrangue a metade norte do Distrito de Setúbal. Ao norte linda co esteiro do río Texo, atopándose ao outro lado do esteiro a Grande Lisboa e a Lezíria do Texo. Ao leste limita co Alentexo Central e co Alentexo Litoral ao sur, e tamén ao sur atópase propiamente o océano Atlántico.

En total ten unha superficie de 1.421&nbsp;km² e unha poboación, en 2001, de 714.589 persoas.

A súa área esténdese por nove concellos diferentes:

* Alcochete.
* Almada.
* Barreiro.
* Moita.
* Montijo.
* Palmela.
* Seixal.
* Sesimbra.
* Setúbal.
Biduído

O termo **Biduído** é un fitónimo derivado de  e referido a un terreo con abundancia de bidueiras.

Como topónimo pode referirse a:

;En Galiza
***Biduído**, parroquia do concello de Ames;
****Biduído de Abaixo**, lugar de dita parroquia;
****Biduído de Arriba**, lugar de dita parroquia;
***Biduído**, lugar da parroquia de Teixido, no concello de Cedeira;
***Biduído**, lugar da parroquia de Cerdedo, no concello de Cerdedo-Cotobade;
***Biduído**, lugar da parroquia de San Martiño de Lanzós, no concello do Vilalba;
***O Biduído**, lugar da parroquia das Enchousas, no concello das Somozas;
***Biduído de Abaixo**, lugar da parroquia de Couzadoiro, no concello de Ortigueira;
***Biduído de Arriba**, lugar da parroquia de Couzadoiro, no concello de Ortigueira.

## Notas
## Véxase tamén
### Outros artigos
Novedades Carminha

**Novedades Carminha** é un grupo galego de punk e garage rock fundado en Madrid no 2007. Está composto por Jarri (baixo e voces), Carlangas (guitarras e voces) e Xavi (batería e voces).

Contan con colaboracións con Los Iribarnes, Ataque Escampe ou O Leo i Arremecághona!!!, chegando a gravar algún tema con estes dous últimos. Participaron no disco colectivo *Galician Bizarre*.

En setembro de 2016 estrean o primeiro videoclip pornográfico de España para o seu tema *Ritmo en la sangre*, protagonizado polos actores Sylvan e Amarna Miller.

## Discografía 
**Grandes éxitos* (2008, casete maqueta; autoedición)
**Te vas con cualquiera* (2009; Lixo Urbano / Rumble Records)
**Te vas con cualquiera* (2009, LP de vinilo de 12 polgadas; Bowery Records
**Sinceramente Carminha* (2010, EP de vinilo de 7 polgadas; Bowery Records
**Jódete y baila* (2011; Lixo Urbano)
**Juventud infinita* (2014; Ernie Records)
**Campeones del mundo* (2016; Ernie Records)
**Ultraligero* (2019; Ernie Records)

## Notas
Cooperativa de vivenda

Unha **cooperativa de vivenda** é un tipo de cooperativa que ten como obxectivo proporcionarlles aos seus socios vivendas, locais e outros bens inmobles, adquirindo solo para construír e urbanizar. As cooperativas de vivendas, como sociedades promotoras de vivendas, é un dos mellores xeitos para acceder a unha vivenda de calidade.

É unha das figuras máis representativas da chamada economía social.

## Cooperativa de vivenda en cesión de uso 
O modelo de cooperativa en cesión de uso é un sistema moi desenvolvido en Dinamarca e o Uruguai. No Estado Español as primeiras cooperativas foron no ano 2011 en Estremadura, estendéndose despois a Barcelona e Madrid. Aínda que cada cooperativa funciona do xeito que os seus membros decidan, as principais diferenzas da cesión de uso coa propiedade privada son:
*As vivendas non poden ser nin vendidas nin alugadas, tan só se pode transmitir o dereito a uso.
*Págase un dereito de uso cuxo importe é moi inferior a un alugueiro ou a unha hipoteca. Este dereito inclúe a maioría de servizos como a auga, a calefacción, recollida de lixo…
*Os edificios adoitan ter espazos comúns para todos os membros como lavandaría, sala de festas…
*Disponse dun fondo monetario que pode ser utilizado para reformas das vivendas ou do edificio. 
*Pódense conseguir ofertas comunitarias para toda a comunidade a custos máis económicos. 
As formas de crear estas cooperativas son varias. Pódense construír vivendas novas, comprar edificios xa construídos, rehabilitalos ou incluso converter edificios de propiedade ou alugueiro en cooperativa.

Na Galiza, na Coruña, a Cooperativa *Outra Forma de Vivenda* formula este modelo de cooperativa.

## Notas 
## Véxase tamén 
### Ligazóns externas 
* 
* Una vida en común. Un documental sobre la vivienda cooperativa en cesión de uso. (2024). En español e catalán con subtítulos en galego.
Préstamo lingüístico

Un **préstamo lingüístico** é un elemento xeralmente lexical que unha lingua toma doutra. Os préstamos son resultado do contacto con novas realidades que hai que designar. 

## Clasificación dos préstamos 
Segundo o ámbito de actuación poden ser: 
* Préstamo fonético: cando o novo elemento é un fonema.
* Préstamo morfolóxico: cando o elemento introducido é morfoloxía. 
* Préstamo sintáctico: cando o elemento introducido é unha estrutura sintáctica. 
* Préstamo lexical: cando o elemento novo é unha palabra. 
Segundo a vía de entrada poden ser: 
* Préstamos directos: o préstamo é resultado do contacto directo entre as dúas linguas. 
* Préstamos indirectos: cando a introdución do préstamo é por medio dunha lingua intermedia. 

## Véxase tamén 
### Outros artigos 
* Préstamos da lingua galega
* Interferencia lingüística
* Calco léxico
Río Cetina

O **río Cetina** é un curso fluvial do centro da Dalmacia (Croacia), que despois de percorrer uns 105&nbsp;km desemboca no mar Adriático.

## Percorrido 
O Cetina nace na ladeira noroeste do monte Dinara a 385 m de altura. O manancial está preto da aldea homónima de Cetina, sita a 7&nbsp;km ao norte da cidade de Vrlika. A uns 25&nbsp;km forma o lago artificial de Peruča. O río pasa despois á rexión cárstica de Sinj. Toma logo dirección leste antes de retomar a dirección oeste cerca do macizo montañoso de Mosor. Acaba o seu curso no mar Adriático, non lonxe da localidade de Omiš, onde antes de desaugar forma un formidable canón.

A súa conca hidrográfica ocupa unha superficie duns 3.700&nbsp;km². A pluviosidade media anual na conca é de 1.380&nbsp;mm, o que permite un caudal medio do río de 105 m³/s.

### Xeoloxía 
As montañas que percorre forman parte dos Alpes dináricos; están constituídas de material sedimentario, principalmente calcarias, que datan do período cretáceo, pero hai tamén materiais do triásico e xurásico.

### Explotación económica 
A súa corrente é utilizada en varios lugares par producir enerxía hidroeléctrica. As súas augas son embotelladas como de *Cetina*.

## Historia e arqueoloxía 
[miniatura|dereita|Desembocadura do Cetina en [Omiš.]]
Durante a Idade Media, o río serviu de fronteira entre o reino de Croacia e o reino de Serbia. O seu val foi unha ruta comercial importante que ligaba Bosnia e Hercegovina co litoral adriático.

Hai restos que indican que a agricultura na rexión remonta ao neolítico na parte alta do val do Cetina. Durante a Idade de Bronce, a zona posuía unha cultura particular. O río recibiu ofrendas durante a prehistoria, sobre todo preto da súa confluencia co río Ruda, preto da localidade de Trilj.

A zona estivo ligada aos dálmatas, e acolleu unha fortificación romana en Tilurium, preto da actual Trilj, que gardaba a entrada do val que conducía á capital provincial: Salona. Durante a Alta Idade Media, o río oficiaba de fronteiro entre os poderes romano-bizantinos e os eslavos. Xa, máis tarde, a inicios do século XVI, a zona foi conquistada polo Imperio Otomán.

## Véxase tamén 
### Ligazóns externas 
* O Río Cetina, información na web turística de Omis .
Río Matachel

O **Matachel** é un río estremeño, afluente do Guadiana, no cal verte as súas augas despois de 124&nbsp;km de percorrido. Salienta pola súa gran conca hidrográfica, que representa un 3,8 % do total da do Guadiana.

## Curso
O Matachel nace na Serra Morena a 598 m de altitude, en Cortijo del Bruto, cerca de Azuaga, sendo a dirección xeral do seu percorrido lixeiramente SL-NO. O seu curso trancorre integramente na provincia de Badaxoz, na cal divide pola metade a comarca da Terra de Barros, na que conforma a principal corrente fluvial. No seu tramo final, o curso está regulado polos encoros de Alanje e Los Molinos. Desemboca nas proximidades das localidades de Don Álvaro e La Zarza, relativamente próximas a Mérida, a capital extremeña, a unha altura de 205 msnm. O caudal medio anual do río é de 99 hm³ (medición na presa de Los Molinos.

A conca do Matachel é de escaso desnivel, o que orixina un curso e unha drenaxe sinuosa e densa, na que participan numerosos regatos estacionais. O clima mediterráneo, propio da zona marca grandes deferencias estacionais no seu caudal, até ser practicamente testemuñal no verán.

## Afluentes 
Os tributarios do Matachel son, en boa parte, regos estacionais. Salientan:
*Pola marxe esquerda:
***Bonhabal*,
***Retín*, o máis logo dos afluentes, que conta como subafluente a *Rivera de Usagre*.
*Pola beira dereita: 
***San Juan* co *Palomillas*.

## Fauna
Nas súas augas dáse o *Anaecypris hispanica* (en castelán *jarabugo*), endémico no Guadiana.

## Véxase tamén
### Ligazóns externas
Confederación hidrográfica do Guadiana .
César Lombera

**César Anxo Clemente Lombera Moret**, máis coñecido como **César Lombera**, nado en Barakaldo o 1 de outubro de 1953 e finado en Catoira o 26 de xaneiro de 2025, foi un actor, director de escena e escultor galego.

## Traxectoria 
Trasladouse á Arousa coa súa familia cando César tiña 10 anos de idade. Co tempo asentouse en Catoira. Cursou estudos de Ciencias económicas (1971-73) na Universidade de Santiago de Compostela e de Artes plásticas na Universidade Vincennes, Francia.

Foi concelleiro de cultura do Concello de Catoira.

Traballou coa compañía teatral Titirití, coa que fixo espectáculos de animación de rúa e colaborou coas compañías Antroido e Monicreques. Con todo destacou especialmente como escultor, tendo abondosa obra esparexida por varias cidades e vilas galegas.

## Obra 
### Artes escénicas 
;Guións teatrais
**Festa india*
**Marcolfo o astrólogo*
**Os vikingos veñen a Papalandrocas*
**Festa rachada* 
**A cova do rei Cintoulo*
**Marica e o circo*
**Nunha man o sol e na outra, a lúa*
**Signando II*
**Ulf*
**Barco de Pedra*
**A raíña Lupa*
**Sancti Iacobi*
**Smuggling*
**Submarine*
miniatura|Fonte ameixeira de Carril.
;Dirección escénica
**Festa india*
**Santiago Matamouros*
**Great Rimbamballus Circus*
**Festa rachada* Pontevedra.

;Exposicións
[miniatura|300px|[Alexandre Bóveda|Bóveda, Castelao, Quiroga, Paz-Andrade, Casares e Cabanillas en Pontevedra.]]
*1978 Galería Leonardo da Vinchi, Barcelona.
*1979. Galería Matisse, Santiago.
*1980 Bienal nacional de arte, Deputación de Pontevedra
*1981 C. Cultural Banco do Brasil. Río de Xaneiro. Brasil.
*1982 Cerne da deboura, máscaras, Vigo
*1983 Sala Delegación Cultura, Pontevedra
*1984 Casa da Cultura, Concello de Vigo
*1985 Bateas, praia de Samil, Camaleón, Vigo
*1986 Auditorio Caixa Galicia. Santiago de Compostela.
*1988 Os Arcos, Vilagarcía de Arousa
*1989 Galicia Terra Única, Estación marítima, Vigo
*1992 Metropol, Vigo
*1995 COAVN Vizkaia, Bilbao
*1997 Dos Coimbras Gallery, Braga, Portugal.
*2000 Cuatro Diecisiete, Madrid.
*2002 Pazo de Fonseca, Universidade de Santiago de Compostela
*2003 Sala Exposicións COAG. Santiago de Compostela.
*2005 Auditorio Vilagarcía de Arousa.

;Barco viquingo
Á fronte da cocellería de cultura de Catoira, impulsou o irmandamento deste concello co de Frederikssund (Dinamarca), o que lle permitiu liderar proxectos como o da construción, en 1993, dun barco viquingo, o Skuldelev 5, baseándose nos debuxos tomados no Museo de barcos viquingos de Roskilde (Vikingeskibsmuseet).

## Galería de imaxes
## Notas 
## Véxase tamén 
### Bibliografía 
* 
* 

### Ligazóns externas 
*Páxina do artista arquivada en Internet Archive.
Ibn Hazm

**Abu Muhammad `Ali ibn Ahmad ibn Sa`id ibn Hazm** (en árabe: **أبو محمد علي بن احمد بن سعيد بن حزم**), coñecido como **Ibn Hazm**, nado en Córdoba o 7 de novembro de 994 e finado en Montíjar, Huelva, o 15 de agosto de 1063, foi un filósofo, teólogo, historiador, narrador e poeta hispanoárabe.
Common Desktop Environment

O **Common Desktop Environment (CDE)** é un Contorno de escritorio para Unix que se basea no widget toolkit Motif. O OpenVMS de HP ten o CDE como contorno de escritorio estándar.
Sambódromo

[miniatura|[Sambódromo da Marquês de Sapucaí, no Río de Xaneiro.]]
Un **sambódromo** é o nome que reciben as instalacións destinadas aos desfiles das escolas de samba do Brasil. Xeralmente, compóñense dunha pasarela e por unha área de baile.

## Etimoloxía 
"Sambódromo" é un neoloxismo creado por Darcy Ribeiro pola unión da palabra afrobrasileira "samba" e do termo grego δρόμος [*drómos*], que significa "camiño", "vía".
miniatura|Imaxe do sambódromo do Anhembi.
[miniatura|[Complexo Cultural do Porto Seco, en Porto Alegre.]]
[miniatura|Sambódromo Dráuzio da Cruz en [Santos.]]

## Sambódromos máis coñecidos 
### No Brasil 
Os sambódromos máis coñecidos son: o sambódromo da Marquês de Sapucaí, de Río de Xaneiro; o sambódromo do Anhembi, de São Paulo, ademais de Florianópolis, Vitória, Santos, Porto Alegre e Manaus, todos no Brasil. 

### Fóra do Brasil 
[miniatura|Pasarela Nego Quirido, en [Florianópolis.]]

                             
## Notas
Asia Meridional

**Asia meridional**, **Asia do Sur**, **Sur de Asia**, **Surasia** ou **Sudasia** é a rexión do sur do continente asiático que comprende os países do sur do Himalaia, aínda que para algunhas autoridades tamén abrangue países adxacentes polo leste e o oeste. É un termo que define un territorio, que antes do 1947 era coñecido como a India británica.

Alberga os seguintes países:

* 
*  
* 
* 
*  
* 
* 
* 

Todos eles son membros da Asociación Surasiática para a Cooperación Rexional (SAARC).

## Véxase tamén 
### Outros artigos 
* Asia
Grupo Coimbra

O **Grupo Coimbra**, fundado en 1985 e formalmente constituído no 1987, é unha rede de universidades europeas que congrega trinta e nove universidades, algunhas das cales están entre as máis antigas e máis prestixiadas da Europa.

O grupo adquiriu o seu nome a partir da cidade de Coímbra, en Portugal, e da universidade alá localizada, por ser unha das máis antigas da Europa. A Universidade de Coímbra celebrou o seu 700º aniversario no mesmo ano en que o grupo foi fundado.

## Membros 
## Véxase tamén 
### Ligazóns externas 
* Páxina oficial do Grupo Coimbra
Salmón

O termo **Salmón** pode referirse a:

***Salmón**, peixe do xénero ***Salmo***:
****Salmón común**, especie do Atlántico (*Salmo salar*).
*Calquera das 6 especies de salmóns do xénero *Oncorhynchus* do Pacífico e Golfo de México: 
**Oncorhynchus gorbuscha
**Oncorhynchus keta
**Oncorhynchus kisutch
**Oncorhynchus masou
**Oncorhynchus nerka
**Oncorhynchus tshawytscha
***Salmón**, cor.

Como topónimo, pode referirse a:

;En Galiza
***Salmón**, lugar da parroquia de Oleiros, no concello de Ribeira.

Amais, como apelido, pode referirse a:

***Federico Salmón**, político español asasinado nas matanzas de Paracuellos;
***Chico Salmón**, un xogador de béisbol de Panamá;
***Jesús Salmón**, xogador cántabro de bolo palma (n. 1974).
Lucio Demare

**Lucio Demare**, nado en Buenos Aires o 9 de agosto de 1906 e finado na mesma cidade o 6 de marzo de 1974, foi un compositor de tangos, músico, director de orquestra e musicalizador de películas arxentino.
Auto de fe

O **auto de fe** era unha cerimonia que practicaba a Inquisición aos condenados, despois dunha sentenza condenatoria, no nome da Igrexa. Os autos de fe podían ser privados (auto particular) ou públicos (auto público ou acto xeral).[miniatura|300px|**Auto de fe** o [30 de xuño de 1680 na Praza Maior de Madrid. Nesta pintura de 1683 de Francisco Rizi, conservada no Museo do Prado, aparecen representados Carlos II, María Luísa de Orleáns, Mariana de Austria e Diego Sarmiento Valladares.|centro]]
## Véxase tamén 
### Bibliografía
* Henry Kamen, *The Spanish Inquisition: A Historical Revision.* (Yale University Press, 1999). ISBN 0-300-07880-3
* Henry Charles Lea, *A History of the Inquisition of Spain* (4 volumes), (Nova York e Londres, 1906-1907)
* Simon Whitechapel, *Flesh Inferno: Atrocities of Torquemada and the Spanish Inquisition* (Creation Books, 2003). ISBN 1-84068-105-5

### Outros artigos
* Inquisición
* Inquisición en Galicia
* Inquisición en España
Andrés de Vandelvira

**Andrés de Vandelvira** nado en Alcaraz (Albacete) no ano 1509 e finado en Xaén en 1575, foi un arquitecto renacentista español.

## Bibliografía 
*
Evanxeo de Nicodemo

O ***Evanxeo de Nicodemo*** é un Evanxeo apócrifo encontrado en Nag Hammadi, descuberto en 1945. Tamén se coñece co nome de **Evanxeo Copto dos Exipcios**.

Existe outro Evanxeo dos Exipcios, este escrito en grego, considerado herético por Clemente Alexandrino, escrito posiblemente sobre o ano 150.

## Véxase tamén 
### Ligazóns externas 
* Evangelio de Nicodemo 
* Santa Faz tallada por Nicodemo
Olifante

O **olifante** era un instrumento de vento labrado nun caíño de elefante que utilizaban os cabaleiros durante a Idade Media facéndoos soar como sinal de aviso.

Algúns olifantes estaban ricamente decorados, constituíndo auténticas obras de arte. A miúdo denomínase erroneamente "corno" a este instrumento.

## Olifantes famosos
miniatura|*Morte de Roldán en Roncesvalles*. Obsérvese o **olifante** caído ó seu carón.|esquerda
*o de Roldán, cabaleiro franco morto na Batalla de Roncesvalles cuxo olifante é citado no *Cantar de Roldán*.
*o de Gastón IV, quen liderou a conquista de Zaragoza para Afonso I de Aragón e cuxo olifante consérvase na Basílica do Pilar desta cidade.

## Véxase tamén 
* asubío
* berrante
* bucina
* cairo
* corneta
* corno inglés
* *didgeridoo*
* ocarina
-507

## Acontecementos 
* Tarquinio o Soberbio, expulsado de Roma, pide o auxilio de Lars Porsena, rei etrusco de Clusium, actual Chiusi, que dispón unha expedición contra Roma.

### Arte e cultura 
+

## Nacementos 
*

## Mortes 
* Lucio Xunio Bruto, xefe da plebe romana.

## Outros 
*

Historia ano a ano
Mushroom Pillow

**Mushroom Pillow Music** é unha discográfica fundada o 3 de maio de 2001 na Coruña por Keina García e Marcos Collantes.
## Historia
Está dentro da escena alternativa ou independente cun marcado carácter anglosaxón. Desde a primeira edición do selo discográfico obtéñense bos resultados dentro da escena musical española. Ao par que o selo, créase Mushroom Pillow Publishing. 
 
No ano 2005 crean a axencia de contratación Ártica, que aglutina tanto a grupos de Mushroom Pillow coma doutros selos, adicada á xestión e contratación de grupos e produción de eventos. Nos últimos días dese mesmo ano ábrese Mushroom Pillow Reissues, unha parte do selo dedicada a coidadas reedicións desde os anos sesenta ata os noventa. O obxectivo é editar álbums relevantes que non foran reeditadas co ánimo de recuperar clásicos do *underground*, dotándoas dun deseño renovado, información extra, entrevistas, fotos inéditas, maquetas, tomas alternativas, vídeos e todo aquilo que poida interesar a alguén centrado no coleccionismo discográfico.

No 2008 a discográfica fundou Metropolitan Ediciones, empresa adicada á publicación de libros con diversas temáticas.

## Grupos
O seu catálogo pódese dividir en grupos nacionais e estranxeiros.

*Extraperlo.
*La Habitación Roja.
*Remate.
*Sr. Chinarro.
*The sunday drivers.
*Travolta.
*Triángulo de Amor Bizarro.
*We Are Standard.

## Véxase tamén
### Ligazóns externas
*Páxina da discográfica
**MySpace*
Río Escalda

260px|miniatura|O Escalda ao seu paso por Anveres
O **río Escalda** (en neerlandés *Schelde*, en francés *Escaut*, en alemán *Schelde*, en inglés *Scheldt*) é un río que nace en Francia, atravesa Bélxica e desemboca no mar do Norte, en territorio dos Países Baixos.

O río desempeñou un papel determinante no desenvolvemento político e económico da zona, no que hoxe é Flandres, Brabante e Hainaut.

Orixínase en Gouy, no departamento de Aisne, no norte de Francia. Diríxese cara ao noroeste e pasa polas cidades de Cambrai e Valenciennes; máis abaixo atravesa a fronteira con Bélxica e baña as cidades de Tournai e Gante. En Gante úneselle o río Lys, o seu principal afluente pola esquerda. Desde aquí diríxese cara ao leste. Preto de Anveres, a maior das cidades no seu curso, o Escalda diríxese cara ao oeste, penetra nos Países Baixos e finalmente desemboca no mar do Norte. Ten unha lonxitude de 355&nbsp;km.

A súa desembocadura mariña ábrese nun amplo estuario de varios quilómetros de anchura, onde os seus depósitos sedimentarios deron orixe a unha riqueza ecolóxica pouco común.

O Escalda, polo seu escaso desnivel, é un río lento, de pouca potencia de fluxo. Por iso as mareas fanse sentir ata unha distancia de 160&nbsp;km desde a súa desembocadura no mar. Son moi importantes os diques realizados en Zelandia (Países Baixos) para protexer as terras das inundacións das mareas e dos temporais.

Ao longo do seu curso e o dos seus principais afluentes construíronse uns 250 diques e esclusas, entre os que podemos citar a Scarpe, a Lys e a Sensée.

O río Escalda é navegable desde a cidade francesa de Cambrai e constitúe unha importante vía de navegación, sendo o porto de Anveres o segundo en importancia de Europa. Varias canles, incluído o canle Alberto, conectan o Escalda coas concas dos ríos Rin, Mosa e Sena, e coas áreas industriais de Bruxelas, Liexa, Lille e Mons.
Misterioso asasinato en Manhattan

***Misterioso asasinato en Manhattan*** (en ) é un filme de Woody Allen de 1993 do xénero de suspense, cun ton cómico, protagonizada por Alan Alda, Allen, Anjelica Huston e Diane Keaton, na súa oitava colaboración co director. O filme trata sobre a investigación dun matrimonio sobre a morte da esposa do seu veciño.

Estreouse en galego na Televisión de Galicia en 1996.

## Argumento 
Larry Lipton e a súa esposa Carol coñecen os seus veciños maiores Paul e Lillian House no ascensor nun agradable encontro. Á noite seguinte, Lillian morre dun ataque cardíaco. Os Lipton están sorprendidos pola morte porque parecía ben saudable e desconfían da alegría de Paul despois da morte da súa muller. Carol comeza a investigar, mesmo inventando unha escusa para visitalo. Unha urna que atopa no apartamento de Paul contradí a súa historia de que Lillian fora enterrada.

## Elenco 
* Diane Keaton como Carol Lipton
* Woody Allen como Larry Lipton
* Alan Alda como Ted
* Anjelica Huston como Marcia Fox
* Jerry Adler como Paul House
* Lynn Cohen como Lillian House
* Melanie Norris como Helen Moss
* Marge Redmond como Mrs. Dalton
* Joy Behar como Marilyn
* Ron Rifkin como Sy
* Zach Braff como Nick Lipton
* Sylvia Kauders como Neighbour

## Produción 
Allen comezou *Manhattan Murder Mystery* como un primeiro borrador de *Annie Hall*, mais non sentiu que fose suficientemente substancial e decidiu ir noutra dirección. Renunciara a realizar o filme durante anos porque sentía que era demasiado lixeiro, "como un libro para ler no aeroporto". Allen decidiu revisitar o material a principios da década de 1990. Contactou con Marshall Brickman, con quen coescribira *Annie Hall*, e desenvolveron máis a historia. O papel de Carol estaba escrito para Mia Farrow, mais cambiouse cando ela e Allen remataron a súa relación e se enlearon nunha batalla pola custodia dos seus tres fillos. Nos medios indicouse que se fixeron cambios no filme no que foi "definitivamente unha reacción" aos problemas de Allen, incluído contratar a Anjelica Huston como "unha novelista primeiriza moito máis nova" coa que a personaxe de Allen se ve relacionada romanticamente (Huston tiña 41 anos durante a produción). No outono de 1992, Allen chamou a Diane Keaton e pediulle que ocupase o lugar de Farrow e ela aceptou inmediatamente.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Ars antiqua

A **ars antiqua**, tamén chamada **ars veterum** ou **ars vetus**, é un período da historia da música que comprende os séculos XII e XIII. Nace na famosa Escola de Notre Dame, en París, da que sairán músicos de enorme relevancia, como Léonin e Pérotin.

## Véxase tamén
### Outros artigos
* Ars nova
Bemposta

O topónimo **Bemposta** pode referirse a:

## En Galiza 
***Bemposta**, lugar da parroquia de Seixalbo, no concello de Ourense;
***A Bemposta**, lugar da parroquia de Rubín, no concello da Estrada;
***A Bemposta**, lugar da parroquia de Osoño, no concello de Vilardevós.

## Fóra de Galiza 
### En Portugal 
***Bemposta**, freguesía do concello de Abrantes;
***Bemposta**, freguesía do concello de Mogadouro;
****Encoro de Bemposta**, encoro de dito concello.
***Bemposta**, freguesía do concello de Penamacor;
***Palacio da Bemposta**, en Lisboa.
Sarandë

**Sarandë** ou **Saranda** (en grego: *Άγιοι Σαράντα* e en italiano: *Santa Quaranta*) é unha cidade de Albania e sede do concello honónimo. Xeograficamente, a cidade está situada nun golfo en mar aberto do mar Xónico dentro do mar Mediterráneo. Estendese ao longo da costa albanesa e ten un clima mediterráneo con máis de 300 días de sol ao ano.

Na antigüidade, a cidade era coñecida como *Onchesmus* ou *Onchesmos* e era a cidade portuaria de Caonia no antigo Epiro. Debe o seu nome moderno ao próximo mosteiro bizantino dos Corenta Santos (*Agioi Saranda*) polo que se deu a coñecer dende a Alta Idade Media. Sarandë hoxe é coñecida polas súas augas azuis do Mediterráneo. Preto de Sarandë atópanse os restos da antiga cidade de Butrinto, Patrimonio da Humanidade da UNESCO. Nos últimos anos, Sarandë viu un aumento constante de turistas, moitos deles chegados en cruceiros. Os visitantes son atraídos pola contorna natural de Sarandë e os seus xacementos arqueolóxicos. Sarandë está habitada por unha maioría de albaneses étnicos, e tamén ten unha comunidade grega minoritaria e, como tal, é considerada un dos dous centros da minoría grega en Albania.

## Notas
Selo discográfico

Un **selo discográfico** ou **discográfica** é unha empresa que se dedica a realizar gravacións de música, así como a comercialización e distribución das mesmas. Ademais, encárgase de producir artistas de calquera xénero musical, lanzar novos cantantes, proporcionar o necesario como a produción de videoclips, álbums, a promoción na radio, descargas de cancións dende Internet, realizar concertos, entre outras tarefas de difusión.

## Principais discográficas 
As compañías discográficas están, normalmente, baixo o control de grupos internacionais de empresas propiedade de *holdings* internacionais. Estes grupos de empresas controlan compañías de publicación, gravación, distribución e selos discográficos. No ano 2011, os cinco grupos de empresas de música principais controlaban o 70% do mercado discográfico mundial.

## Notas 
## Véxase tamén
### Outros artigos
*Netlabel
### Ligazóns externas
*Guía de discográficas españolas
Monte Ténakourou

O **Ténakourou**, ou **Tena Kourou**, con 749 m de altitude sobre o nivel do mar, é o monte de maior elevación de Burkina Faso.

## Situación 
O monte érguese no planalto de arenito do oeste de país, ficando xusto na fronteira co veciño país de Malí. Ao pé do macizo ten a súa fonte o río Mouhoun, antes denominado *Volta Negro*.
Flamia

miniatura|As Cíes dende o océano.
**Flamia** é o nome que recibía antigamente unha illa da costa de Galicia, que corresponde probablemente a unha das illas Cíes. É nomeada en documentos do século XII, como unha daquelas nas que fondeaban galeras almorábides esperando unha oportunidade para desembarcar a súa xente e saquear o litoral.

## Notas
Código postal

O **código postal** está composto por unha serie de caracteres que se inclúen nos enderezos postais para facilitar e axilizar o servizo de correos. Normalmente, os códigos son unha serie de díxitos, mais algúns estados tamén empregan letras.

## Historia e características 
A República Federal de Alemaña foi o primeiro país do mundo en introducir o sistema de códigos postais, a comezos dos 60. Pouco despois tamén seguiría o mesmo exemplo os estadounidenses.

A gran maioría de servizos postais estatais do mundo utilizan este método. Algúns lugares alleos a este sistema son Irlanda, Xibraltar ou Hong Kong.

Os códigos postais adoitan designar unha área xeográfica concreta, mais ás veces ese non é o caso, e pode referirse a unhas institucións, cadeas de televisións ou organismos oficias, que reciben grandes lotes de correo.

## Códigos postais do mundo 
### Códigos postais alfanuméricos 
A maior parte dos códigos postais son só numéricos. Mais, úsanse códigos alfanuméricos (de letras e números) en Andorra, Ecuador, Bermudas, Brunei, Canadá, Malta, Países Baixos, Perú, Reino Unido e Venezuela.

### Código postal en Portugal 
Os códigos postais portugueses, dos Correios de Portugal, constan de 7 díxitos que forman dous grupos diferenciados, o primeiro de catro números, e o segundo de tres, separados por unha raia e seguidos dunha designación postal de 25 caracteres como máximo. É un sistema bastante eficaz, pois o propio código postal direcciónanos a un edificio concreto.
Abanilla

**Abanilla** (en valenciano: *Favanella*) é un municipio de España, da Rexión de Murcia, situado na Comarca Oriental, a menos desenvolta da rexión, no límite coa Comunidade Valenciana, lindando coa Provincia de Alacant). Ten unha superficie de 235,62&nbsp;km² e en 2007 tiña 6.568 habitantes (INE).

## Etimoloxía
O seu nome deriva do árabe *al-Bayada*, que significa "a cidade branca".
No século XIII coñecíase co nome de *Favanella*. Atópase na zona do Carche, de fala valenciana.

## Notas 
## Véxase tamén
### Bibliografía 
* Riquelme Salar, J. (1978). *Historia de Abanilla*. Alacant: Ed. Villa.
* Torres Fontes, J. (1962). *El señorío de Abanilla*. Murcia: Deputación de Murcia, Patronato de Cultura.
* Navarro Lifante, Juan e Tenza Carrión, Ascensión (2002). *Un lugar llamado Barinas*. Murcia: Myrtia.

### Ligazóns externas 
* Páxina oficial do concello.